เฮลล์คิทเช่นไทยแลนด์
รายชื่อตอน > ตอนที่ 8: ความโหดคูณ 2 กับการคุมครัวของเชฟป้อมและเชฟวิลแมน

ออกอากาศ 24 มีนาคม 2567
หัวหน้าเชฟประจำสัปดาห์/โจทย์: ในสัปดาห์นี้ มีหัวหน้าเชฟคุมครัวพร้อมกันจำนวน 2 คน และมีการผสมผสานกันระหว่าง 2 โจทย์อาหารเช่นเดิม ดังนี้
เชฟป้อม/โจทย์อาหารไทยร่วมสมัย
เชฟวิลแมน/โจทย์อาหารตะวันตกดั้งเดิม
ภารกิจส่วนบุคคล (Individual challenge): ในรอบนี้ มีวัตถุดิบหลักคือ หอยนางรม กระดูกหมู หางล็อบสเตอร์ ปลาเค็ม สันในโคขุน หอยเสียบ ปลาทูสด และขาวัว ทั้งสองทีมจะต้องส่งตัวแทนออกมาครั้งละ 1 คน โดยมีกล่องปริศนาด้านหน้า ภายในบรรจุสิ่งของปริศนา ผู้เข้าแข่งขันจะต้องใช้มือเข้าไปคลำเท่านั้น และทายให้ถูกภายใน 30 วินาที ผู้ที่ทายถูกจะได้เลือกวัตถุดิบข้างต้น ส่วนผู้ที่ทายผิด ฝ่ายตรงข้ามในคู่นั้น ๆ จะเป็นผู้เลือกวัตถุดิบข้างต้นให้ แต่หากผิดทั้งคู่ หัวหน้าเชฟจะเป็นผู้เลือกวัตถุดิบให้ จากนั้นมีเวลา 45 นาทีในการทำเมนูจากวัตถุดิบที่ตนได้รับ
ผลการแข่งขัน:
| คู่ที่> คู่ที่.คู่ที่ | การแข่งขัน> ทีมสีแดง.วัตถุดิบที่ได้ | การแข่งขัน> ทีมสีแดง.สิ่งของใน กล่องปริศนา | การแข่งขัน> ทีมสีแดง.ผู้เข้าแข่งขัน | การแข่งขัน> ทีมสีแดง.คะแนน | การแข่งขัน> ทีมสีน้ำเงิน.คะแนน | การแข่งขัน> ทีมสีน้ำเงิน.ผู้เข้าแข่งขัน | การแข่งขัน> ทีมสีน้ำเงิน.สิ่งของใน กล่องปริศนา | การแข่งขัน> ทีมสีน้ำเงิน.วัตถุดิบที่ได้ |
| --- | --- | --- | --- | --- | --- | --- | --- | --- |
| 1 | หางล็อบสเตอร์ | กบ | บิว | 3 | 3 | มารวย | ทุเรียน | หอยนางรม |
| 2 | ปลาเค็ม | กบ | ใบตอง | 0 | 0 | เคอร์ | ปลาดุก | ขาวัว |
| 3 | สันในโคขุน | ลูกจระเข้ | ลูกจรรย์ | 1 | 2 | เก่ง | ปูน้ำจืด | ปลาทูสด |
| 4 | ปลาทูสด | หัวหมู | เฟน | 2 | 2 | เบียร์, จิ๊บ | เงาะ | หางล็อบสเตอร์ |
| รวม | แพ้ | แพ้ | แพ้ | 6 | 7 | ชนะ | ชนะ | ชนะ |
หมายเหตุ: ตัวเอน คือผู้เข้าแข่งขันและสิ่งของในกล่องปริศนาที่ทายถูก รวมถึงวัตถุดิบที่ได้เลือกด้วยตนเอง
ทีมที่ชนะรอบภารกิจ: ทีมสีนํ้าเงิน
รางวัล/บทลงโทษ:
ทีมชนะ (ทีมสีน้ำเงิน): ได้ไปเล่นน้ำที่สวนนํ้าโคลัมเบีย พิคเจอร์ส อควาเวิร์ส อำเภอสัตหีบ จังหวัดชลบุรี
ทีมแพ้ (ทีมสีแดง): ให้ทำของกินเล่นเป็นจานพิเศษเพื่อบริการให้ลูกค้าจำนวน 100 คน ก่อนรับประทานอาหารคอร์สหลักในภัตตาคารเฮลล์คิทเช่น
บริการอาหารเย็น (Dinner service) ครั้งที่ 7:  ในตอนนี้ เป็นการคุมครัวพร้อมกันของหัวหน้าเชฟจำนวน 2 คน จึงแบ่งการคุมครัวคนละฝั่ง โดยเชฟป้อมคุมครัวทีมสีแดงเป็นหลัก ส่วนเชฟวิลแมนคุมครัวทีมสีน้ำเงินเป็นหลัก
| ประเภท | ประเภท | อาหารเรียกน้ำย่อย (Appetizer) | อาหารจานหลัก (Main Course)> เนื้อสัตว์ | อาหารจานหลัก (Main Course)> เครื่องเคียง | อาหารจานหลัก (Main Course)> ซอส | อาหารจานหลัก (Main Course)> อาหารทะเล | ของหวาน (Dessert) |
| --- | --- | --- | --- | --- | --- | --- | --- |
| ผู้รับผิดชอบ | ทีมสีแดง | บิว | ใบตอง | เฟน | เฟน | เฟน | ลูกจรรย์ |
| ผู้รับผิดชอบ | ทีมสีน้ำเงิน | เคอร์ | เก่ง | เบียร์ | เก่ง | มารวย | จิ๊บ |
| เมนู | อาหารไทยร่วมสมัย |  ยำทวาย - ไก่คลุกงา |  ข้าวคลุกนํ้าพริก - กุ้งแม่นํ้าเผา - นํ้าปลาหวาน |  ข้าวคลุกนํ้าพริก - กุ้งแม่นํ้าเผา - นํ้าปลาหวาน |  ข้าวคลุกนํ้าพริก - กุ้งแม่นํ้าเผา - นํ้าปลาหวาน |  ข้าวคลุกนํ้าพริก - กุ้งแม่นํ้าเผา - นํ้าปลาหวาน |  ขนมโค |
| เมนู | อาหารตะวันตกดั้งเดิม |  Quick Sear King Scallop |  Pan Sear Duck Breast |  Pan Sear Duck Breast |  Pan Sear Duck Breast |  Pan Sear Duck Breast |  Lemon Mousseline |
หมายเหตุ: ตัวเอน คือ เมนูใหม่
จานพิเศษก่อนมื้ออาหาร: บาร์ของทอด​ก่อนอาหารมือหลัก พร้อมเมนูสลัดผัก
แขก VIP ในบริการอาหารเย็น: ในตอนนี้ มีเฉพาะแขก VIP ของทีมสีแดงเท่านั้น คือ เชฟป้อม - ธนรักษ์ ชูโต เชฟกระทะเหล็ก ประเทศไทย และภรรยา เชฟตูน - สุมลนาถ บัณฑิตรัชต์ ผู้เข้าแข่งขัน ท็อปเชฟไทยแลนด์ ฤดูกาลที่ 2
เหตุการณ์ในระหว่างการบริการ: ทีมสีแดงมีปัญหากับจานเรียกน้ำย่อยเล็กน้อย โดยเฟนทำสแกลลอปดิบ แต่แก้ไขได้ ต่อมาทั้งสองทีมมีปัญหาในอาหารจานหลัก โดยทีมสีน้ำเงิน เก่งส่งเนื้อเป็ดที่ทำไว้ออกไปให้เชฟวิลแมนล่าช้า และเบียร์ใส่ข้าวในจานกุ้งน้อยเกินไป เชฟป้อมจึงสั่งแก้ ส่วนทีมสีแดงไม่ได้เตรียมอาหารไว้ มีปัญหาในการจัดการเวลา และเฟนทำไข่เค็มเล็กเกินไป ต่อมาทีมสีน้ำเงินยังพบปัญหาต่อ โดยเบียร์จัดเครื่องเคียงในจานเป็ดไม่ครบ เชฟวิลแมนจึงทุ่มจานลงบนโต๊ะแตกต่อหน้าทีมสีน้ำเงินและสั่งให้ทำใหม่ และเคอร์ซึ่งมาช่วยเบียร์จัดเครื่องเคียงทำกระเทียมต้น (Leek) ไหม้ เชฟวิลแมนจึงสั่งให้เคอร์กิน เมื่อคายออกมาแล้วจึงให้ทำใหม่ แต่หลังจากนั้นก็ไม่มีปัญหาอย่างอื่น แต่ทีมสีแดงยังมีปัญหาหลายอย่าง จากความผิดพลาดของใบตอง ทั้งทำเนื้อเป็ดสุกเกินไป ทำกุ้งแห้งจนเชฟป้อมพบว่ามันกุ้งหายไป และแกะกุ้งผิดพลาดอีก 2 ตัว เชฟป้อมจึงเตือนใบตองว่าวัตถุดิบทั้งหมดคือต้นทุน พร้อมเรียกสติใบตองให้กลับคืนมา ในที่สุด เมื่อลูกจรรย์นำจานเป็ดออกมาวางเกินมาถึง 3 จาน แต่ไม่มีจานกุ้ง ทำให้เชฟป้อมเห็นว่าทีมสีแดงมีปัญหาในการจัดการเวลาและวัตถุดิบ จนมีออเดอร์ตกค้างเป็นจำนวนมาก จึงสั่งปิดครัวทีมสีแดงในทันที และให้ทีมสีแดงไปประชุมกันเพื่อเสนอชื่อผู้เข้าแข่งขัน 2 คนมาให้คัดออก หลังจากทีมสีแดงถูกปิดครัวแล้ว ทีมสีน้ำเงินก็นำออเดอร์ที่เหลือบริการลูกค้าจนเสร็จสมบูรณ์ รวมถึงบริการแขก VIP แทนทีมสีแดงด้วย ทำให้พวกเขาเป็นทีมที่ชนะในรอบนี้
ผลการบริการอาหารเย็น ครั้งที่ 7: ทีมสีแดงถูกปิดครัว ทีมสีน้ำเงินชนะ
การคัดออก (Elimination): เฟนได้เสนอชื่อตนเองและใบตอง โดยระบุว่า ในความคิดแรก ตนมองว่าใบตองควรออก แต่กลับระบุต่อว่า ปัญหาของทีมเกิดขึ้นตั้งแต่จานเรียกนํ้าย่อยซึ่งบิวรับผิดชอบ ทำให้ทุกคนต้องไปรุมช่วย จึงเปลี่ยนความคิดในภายหลังว่าบิวควรออก เชฟอ๊อฟจึงถามว่าทำไมทีมสีแดงไม่เสนอชื่อบิว บิวจึงชี้แจงว่าตนได้มอบหมายให้เฟนทําเฉพาะอกไก่ที่ตนทำแล้วส่วนหนึ่งซึ่งเป็นโปรตีน และตุอีลซึ่งเป็นขนม ที่เหลือตนทำเองทั้งหมด แต่เชฟวิลแมนเห็นว่าเฟนทำสแกลลอปดิบ และเชฟป้อมเสริมอีกว่ามีปัญหาเครื่องเคียงทำให้ช้าทั้งหมด แต่เมื่อถามอีกครั้งถึงคนที่ควรออก เฟนกลับยังคงยืนยันว่าเป็นบิว ส่วนใบตองมองว่าเฟนควรถูกคัดออก เพราะในการแบ่งงานในตอนแรก เฟนจะทำอาหารทะเล แต่เมื่อถึงช่วงบริการ ใบตองกลับทำเพียงคนเดียว แต่เชฟวิลแมนระบุว่าใบตองทำเป็ดสุกเกินไป และเชฟป้อมเสริมอีกว่ากุ้งหลายตัวที่ใบตองย่างนั้นมีเปลือกไหม้ มีเศษสีดำลงไปในจาน แต่เนื้อกุ้งด้านในดิบ ทำให้ภัตตาคารเสียต้นทุน เมื่อเชฟป้อมถามอีกครั้งถึงคนที่ควรออก ใบตองตอบทันทีว่าควรเป็นตน ดังนั้น ผู้ที่เชฟวิลแมนตัดสินให้ออกจากแข่งขัน คือ ใบตอง โดยใบตองได้โบกมือลาเพื่อนร่วมทีมสีแดง กล่าวขอบคุณคณะหัวหน้าเชฟ ก่อนหันไปโบกมือลาทีมสีน้ำเงินที่นั่งอยู่ด้านข้าง แล้วเดินออกจากภัตตาคาร จากนั้นเชฟเอียนได้ให้เฟนกลับไปรวมกับเพื่อนร่วมทีม
ผู้ที่ถูกเสนอชื่อให้คัดออก: เฟน และ ใบตอง
ผู้ที่ถูกคัดออก: ใบตอง
ความคิดเห็นของเชฟป้อม: "ใบตอง ถ้าเขามีความรอบคอบกว่านี้ ก็คงไม่สร้างปัญหาให้ทีมตลอดการแข่งขันจนต้องปิดครัว และนั่นคือสาเหตุที่ทำให้เขาต้องออกจากเฮลล์คิทเช่น"